Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 1. Az államigazgatási eljárás általános szabályairól szóló 1957. évi IV. törvény (a továbbiakban: Áe.) a hatósági
Paragraph Index: 1735

2. Az Áe. szerint a hatósági nyilvántartás vezetése államigazgatási ügy. Ha az érintett hatósági nyilvántartásban kezelt személyes adataira vonatkozó törlési vagy helyesbítési kérelemmel él, akkor ez a hatósági nyilvántartás módosításhoz vezethet, ezért felvethető az adatvédelmi és az államigazgatási eljárás párhuzamossága. Véleményem szerint a vázolt esetekben mégis kizárólag az adatvédelmi eljárás szabályai alkalmazhatók: — Az államigazgatási szerv csak a hatáskörébe tartozó államigazgatási ügyekben járhat el az Áe. alapján. Az érintett jogérvényesítésével kapcsolatos szabályokat az Avtv. határozza meg. E szabályok akkor sem tekinthetők államigazgatási jogkört megállapító szabályoknak, ha az adatkezelő szerv éppen államigazgatási szerv. Az adatkezelő államigazgatási szerveknek tehát nincs államigazgatási jogkörük és hatáskörük az érintett jogérvényesítésével kapcsolatos eljárás vitelére, következésképp kizárólag az Avtv. alapján járhatnak el. — Az adatvédelmi eljárás szabályai mind a határidőket, mind a költségeket, mind a bírósági felülvizsgálatot, mind a kárfelelősség szabályait tekintve az érintett jogainak minél könnyebb érvényesítését segítik elő. Ezek az eljárási szabályok a személyes adatok védelméhez fűződő alkotmányos alapjog érvényesülésének garanciális értékű szabályai. Ha az érintett jogainak érvényesítésével kapcsolatos eljárásban az Áe.-nek az érintettre nézve sokkal kedvezőtlenebb szabályait alkalmaznánk, akkor e garancia veszne el. Az átdolgozott utasítástervezet néhány további pontja sem felel meg teljesen a korábbi tervezethez tett észrevételeimnek. Az ellenérvek ismeretének hiányában ezekre az eltérésekre nem áll módomban reagálni. Budapest, 1999. október 11. Üdvözlettel: Dr. Majtényi László (541/J/1999) * * * [Állásfoglalás: az önkormányzat nyilvános testületi üléséről bárki készíthet hang- és képfelvételt] Gelencsérné Tolnai Klára polgármester Madocsa Község Önkormányzata Madocsa Fő u. 24. Tisztelt Polgármester Asszony! A képviselő-testület nyilvános üléseiről magánszemély által készítendő kép- és hangfelvétel engedélyezéséről állásfoglalást kérő levelére az alábbiakat válaszolom:

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes